**Patientinformation – Ny Oral AntiKoagulans Behandling**

**Kliniknavn:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Navn:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Du er nu i behandling med det blodfortyndende middel:

**Indikation:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Varighed:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Kontroller 1. år:** Altid 1 måned efter opstart, i alt 4 gange det første år. Kontrol af blodprøver.

**Kontroller derefter:** Individuelt. Afhængig af bl. a. nyrefunktion. Mindst 1 gang årligt.

**Antal årlige kontroller for dig:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Du må IKKE tage denne pille sammen med andre blodfortyndende piller som f.eks. marevan, hjertemagnyl, og clopidogrel, med mindre det er ordineret af læge.**

Læs indlægssedlen og hav altid patientkortet på dig.

Det er meget vigtigt at du tager tabletten dagligt. Ellers ophører den blodfortyndende effekt.

Glemmer du en pille? Læs på patientkortet hvad du skal gøre. Ring til lægehuset/lægevagt ved tvivl.

Du må ikke stoppe behandlingen uden at informere lægen.

Tal med lægen før du starter alternativ eller håndkøbsmedicin som f.eks. gigtmidler (ipren og lign.).

Kommer du til skade, f.eks. slår hovedet, eller skal du opereres eller have udført tandbehandling, så informer behandleren om, at du er i blodfortyndende behandling.

Bliver du syg med f.eks. diarre, opkast, feber, eller andre tilstande hvor du ikke kan indtage nok væske, skal du kontakte lægehuset med henblik på ekstra kontrol af nyrefunktionen.

**Lægehusets tlf.nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ – Region Hovedstaden 1813.**